ติดน้ำอัดลมpepsi max ดื่มแทนน้ำทั้งวันและทุกวันมาตลอดเกิน20ปี อยากทราบว่ากระตุ้นอินซูลินหรือไม่ และมีผลเสียอย่างไรบ้างคะ <ตอนนี้อ้วนแต่ยังไม่เป็นเบาหวานค่ะ>
สวัสดีค่ะ แอสปาแตม เป็นสารให้ความหวานแทนน้ำตาลแบบสังเคราะห์ มีความหวาน 180 - 200 เท่าของน้ำตาลทราย แต่หากโดนความร้อนจะมีรสขม จึงไม่สามารถนำใส่ในอาหารที่ร้อนได้ ให้พลังงาน 4 แคลอรี่ต่อกรัม แต่เนื่องจากมีความหวานมาก จึงมักใส่ในปริมาณที่น้อยมาก จึงถือว่าแทบไม่ได้ให้พลังงาน และไม่ได้กระตุ้นการหลั่งของอินซูลิน อย่างไรก็ตาม ไม่ควรทานเกิน 50 มิลลิกรัมต่อน้ำหนักตัว 1 กิโลกรัมต่อวัน เนื่องจากมีงานวิจัยบางรายงานว่าอาจเป็นสารก่อมะเร็งหลายชนิดในสัตว์ทดลอง และมีการเชื่อมโยงกับความผิดปกติทางจิตประสาทต่างๆ เช่น อาการตื่นตระหนก อารมณ์แปรปรวน ภาพหลอน อาการตื่นตกใจ และอาการปวดศรีษะในบางคนผู้ป่วยโรคฟีนิลคีโตนูเรีย ไม่ควรทานแอสปาแตม เพราะแอสปาแตม มีกรดอะมิโนฟินิลอะลานีนเป็นองค์ประกอบอยู่ด้วย ซึ่งในคนที่เป็นโรคฟีนิลคีโตนูเรีย หากได้รับฟีนิลอะลานีนเกินกว่าที่ร่างกายจะนำไปใช้ประโยชน์ จะถูกเปลี่ยนไปเป็น Phenylpyruvic acid ซึ่งเป็นสารอันตราย ทำลายการพัฒนาของเซลล์สมองได้สำหรับการที่ดื่มน้ำอัดลมทั้งวันและทุกวันนั้น ไม่แนะนำ เพราะเท่ากับเป็นการสะสมสารแอสปาแตม ที่อาจมีผลอันตรายต่อร่างกายได้ดังกล่าวไป แนะนำควรค่อยๆ ลดปริมาณน้ำอัดลมที่ทานลงวันละนิดหน่อย จนเหลือแค่ 1 ขวดเล็กต่อวัน และให้ดื่มน้ำเปล่าเป็นหลัก หรือหากเลิกดื่มได้จะดีที่สุด เพราะไม่ได้มีประโยชน์อะไร และอาจเป็นการสะสมสารแอสปาแตมดังกล่าวไปค่ะ